ไทยป่วย “โควิด” เพิ่ม 3 ราย มาจากบราซิล-เยเมน ยอดติดเชื้อสะสม 3,500 คน
"ศบค." เผยไทยป่วย "โควิด" เพิ่ม 3 ราย มาจากบราซิล-เยเมน ยอดติดเชื้อสะสม 3,500 คน
"ศบค." เผยไทยป่วย "โควิด" เพิ่ม 3 ราย มาจากบราซิล-เยเมน ยอดติดเชื้อสะสม 3,500 คน
19 ก.ย. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 19 ก.ย.63 เมื่อเวลา 11.00 น. ระบุ ประเทศไทยพบผู้ติดเชื้อโควิด-19 รายใหม่เพิ่ม 3 ราย เป็นผู้ที่เดินทางมาจากประเทศบราซิล และเยเมน และเข้าพักยังสถานที่เฝ้าระวังที่รัฐจัดให้ หรือ State Quarantine
ทั้งนี้ ทำให้จำนวนผู้ติดเชื้อยืนยันสะสม เพิ่มเป็น 3,500 ราย เป็นผู้ติดเชื้อในประเทศ 2,445 ราย​ และผู้ที่เดินทางมาจากต่างประเทศ เข้าพัก State Quarantine 562 ราย มีผู้ที่รักษาหายเพิ่ม 10 ราย รักษาหายแล้วรวม 3,338 ราย ยังรักษาอยู่ 103 ราย เสียชีวิตรวม 59 ราย
สำหรับผู้ติดเชื้อรายใหม่ เดินทางมาจากบราซิล 1 ราย เป็นชายไทย อายุ 48 ปี อาชีพพนักงานบริษัท ถึงไทยเมื่อวันที่ 7 ก.ย. เข้าพัก Alternative State Quarantine (ASQ)​ ในกรุงเทพฯ ตรวจหาเชื้อ ครั้งที่ 1 ในวันที่ 10 ก.ย. ผลตรวจพบเชื้อ โดยไม่มีอาการ
และผู้ที่เดินทางมาจากเยเมน 2 ราย เป็นชายไทย อายุ 22 และ 27 ปี ถึงไทยเมื่อวันที่ 11 ก.ย. เที่ยวบินเดียวกับผู้ป่วยยืนยันก่อนหน้า 4 ราย เข้าพัก State Quarantine ในกรุงเทพฯ และตรวจหาเชื้อในวันที่ 16 ก.ย. ผลตรวจพบเชื้อ โดยทั้ง 2 ราย ไม่มีอาการ